06/06/2019

De antaŭ jardekoj, la ĉeĥa ĉefurbo ne spertis mobilizadon tian. Dekoj da miloj da personoj, pli ol 100 000 laŭ la organizantoj, kolektiĝis mardon en Prago por postuli demision de la Ĉefministro kaj de ties ministrino pri Justico.

De antaŭ du monatoj, la protestantoj akuzas Marie Benesova, ke ŝi bremsas la juĝajn persekutojn kontraŭ Andrej Babis. La registara ĉefo estas suspektata, ke li deturnis du milionojn da eŭroj el eŭropaj fondusoj.

Li ankaŭ estas objekto de enketo de Eŭropa Unio koncerne eblan konflikton de interesoj inter liaj politikaj aktivecoj kaj liaj profesiaj aferoj.

La miliardulo, dua plej riĉa persono de la lando, forpuŝas tiujn akuzojn kaj denuncas «komploton», «politikan kampanjon». Laŭ projekto de raporto de kontkontrolo de la Eŭropa Komisiono, Bruselo ŝajne postulas repagon de pli ol 17 milionoj da eŭroj. Ŝajnas, ke la manifestacioj kontraŭ Andrej Babis plu kaj plu daŭros.